ઉપપ્રમુખ અને રાજ્યસભાના અધ્યક્ષ વેંકૈયા નાયડુએ એક ઉપાય બતાવ્યો છે અને તેમણે ઉપરની ટોચથી સુધારણાનો આગ્રહ રાખ્યો છે. પ્રજા જેમને પોતાના પ્રતિનિધિઓ તરીકે ચૂંટી કાઢે છે અને નાના-મોટા દરેક પ્રસંગે તેમના તરફ મીટ માંડે છે તેવા સાંસદો અને ધારાસભ્યોએ પોતાનાં વાણી અને વર્તનને વધારે નમૂનેદાર બનાવવા જોઈએ. આ વરિષ્ઠ વર્ગ સુધરી જાય તો તેમની દેખાદેખીએ બીજા લોકો પણ આપમેળે સુધરશે અથવા તેમને સુધારવા માટે બીજા ઉપાય શોધવા પડશે, પણ ઉપપ્રમુખે પોતાના ઘરથી સુધારણાની શરૂઆત કરવાનો અનુરોધ કર્યો છે.